ຜູ້ຕ້ອງສົງໄສ ສັງຫານທ່ານ Nemtsov ອາດສາລະພາບ ຍ້ອນຖືກທໍລະມານ
ສະມາຊິກສະພາສິດທິມະນຸດ ຂອງຣັດເຊຍ ກ່າວຕໍ່ນັກຂ່າວວ່າ ທ່ານໄດ້ເຫັນບາດແຜ ຫຼວງຫຼາຍ ໃນຕົນໂຕ ຂອງທ້າວ Zaur Dadayev ເວລາທ່ານ ໄປຢ້ຽມຢາມຜູ້ກ່ຽວ.
ສະມາຊິກຄົນນຶ່ງຂອງສະພາວ່າດ້ວຍສິດທິມະນຸດຂອງວັງ Kremlin ກ່າວວ່າ ມີຫຼາຍເຫດຜົນທີ່ຈະເຊື່ອວ່າ ຜູ້ຕ້ອງສົງ ໄສຄົນສຳຄັນທີ່ສຸດໃນການສັງຫານທ່ານ Boris Nemtsov ຜູ້ນຳຝ່າຍຄ້ານຣັດເຊຍ ໄດ້ ຍອມຮັບສາລະພາບ ພາຍໃຕ້ ການທໍລະມານ ທ່ານ Andrei Babushkin ກ່າວຕໍ່ບັນດານັກຂ່າວໃນວັນພຸດ ມື້ນີ້ວ່າ ທ່ານໄດ້ພົບເຫັນ  ໃນ ຕົນໂຕຂອງທ້າວ Zaur Dadayev ໃນລະຫວ່າງການໄປຢ້ຽມ ຢາມຜູ້ຕ້ອງສົງໄສ ຢູ່ໃນຫ້ອງຂັງ ໃນວັນອັງຄານວານນີ້ ໃນຂະນະດຽວກັນ ໜັງສືພິມທີ່ມົສກູສະບັບນຶ່ງ ກ່າວວ່າ ທ້າວ Dadayev ໄດ້ຕ່າວປີ້ນ ຄຳຮັບສາລະພາບຂອງລາວໃນການສັງຫານນັ້ນໂດຍກ່າວຕໍ່ໜັງສືພິມ Moskovsky somolets ວ່າ ລາວໄດ້ກ່າວຕໍ່ບັນດາເຈົ້າໜ້າທີ່ວ່າ ລາວບໍ່ໄດ້ສັງຫານທ່ານ Nemtsov ແລະໄດ້ວາງແຜນທີ່ໃຫ້ການວ່າລາວບໍ່ມີຄວາມຜິດຫຍັງ ເວລາຖືກນຳໂຕໄປສະເໜີຕໍ່ຜູ້ພິພາກສານັ້ນ ແຕ່ກ່າວວ່າ ເວລາລາວຖືກນຳໂຕໄປສານນັ້ນ ລາວບໍ່ມີໂອກາດທີ່ຈະເວົ້າ ຫຍັງຕໍ່ສານ ໜັງສືພິມສະບັບນີ້ ຍັງອ້າງຄຳເວົ້າຂອງທ້າວ Dadayev ເຊັ່ນກັນວ່າ ລາວໄດ້ຮັບສາລະ ພາບ ໂດຍຄວາມຜິດພາດນັ້ນ ເພື່ອວ່າຕຳຫຼວດຈະປ່ອຍເພື່ອນຂອງລາວຄົນນຶ່ງທີ່ຢູ່ກັບ ລາວ ເວລາລາວຖືກຈັບກຸມນັ້ນ ໃນວັນອາທິດຜ່ານມານີ້ ຜູ້ພິພາກສາຣັດເຊຍທ່ານນຶ່ງ ປະກາດເລື້ອງຄຳຮັບສາລະພາບ ຂອງທ້າວ Dadayev ໃຫ້ຮູ້ ໃນຂະນະທີ່ກ່າວວ່າ ພວກເຈົ້າໜ້າທີ່ຍັງສືບຕໍ່ທຳການສືບ ສວນສອບສວນຂອງເຂົາເຈົ້າກັບພວກຜູ້ຕ້ອງສົງໄສອື່ນອີກ 4 ຄົນນັ້ນ ພວກຜູ້ຕ້ອງສົງໄສທັງ 5 ຄົນໄດ້ໄປປາກົດໂຕໃນສານທີ່ມົສກູ ແລະຖືກກັກຂັງໄວ້ ໃນຂະ ນະທີ່ເຈົ້າໜ້າທີ່ທຳການສອບປາກຄຳເຂົາເຈົ້າກ່ຽວກັບ ການຍິງສັງຫານທ່ານ Nemtsov ຜູ້ຄັດຄ້ານປະທານາທິບໍດີ Vladimir Putin ແຫ່ງຣັດເຊຍຢ່າງແຂງຂັນ ໃນວັນທີ 27 ກຸມ ພາຜ່ານມານີ້ ທ່ານ Nemtsov ຖືກຍິງໃສ່ຫຼັງ 4 ນັດ ໃນຂະນະທີ່ທ່ານກຳລັງຍ່າງຂ້າມຂົວແຫ່ງນຶ່ງກັບແຟນຂອງທ່ານຢູ່ໃກ້ໆກັບວັງ Kremlin ນັ້ນ ຜູ້ພິພາກສາ Nataliya Mushnikova ກ່າວວ່າ ທ້າວ Dadayev ໄດ້ລົງນາມໃນເອກະ ສານຮັບສາລະພາບ ແຕ່ວ່າບໍ່ໄດ້ເປີດເຜີຍລາຍລະອຽດໃດໆໃຫ້ຊາບກ່ຽວກັບບົດບາດ ຂອງລາວ ຜູ້ພິພາກສາກ່າວວ່າ ຜູ້ຕ້ອງສົງໄສຄົນທີສອງຄືທ້າວ Anzor Gubashev ທີ່ຖືກກ່າວຫາເປັນຄາດຕະກອນ ໃນການສັງຫານທ່ານ Nemtsov ນັ້ນ ໄດ້ປະຕິເສດວ່າ ລາວບໍ່ສ່ວນພົວພັນໃດໆ